ai4bharat/Pralekha huggingface dataset:
نوجوانوں کے امور اور کھیل کود کی وزارت
کھیل کود کے میدان میں ریٹائرڈ افراد کےتجربات سے استفادہ کرنا
نئیدہلییکم جولائی ۔وزیر مملکت  جناب کرن رجیجو نے آج راجیہ سبھا میں ایک سوال کے تحریر ی جواب میں یہ بتایا کہ لائق اورمحنتی کھلاڑیوں کی پنشن کے لئے کھیل کود کا فنڈ نامی اسکیم کے تحت یکم اپریل 2018 سے کھلاڑیوں کے لئے پنشن کی رقم دوگنی کردی گئی ہے۔پنشن دوگنی کرنے کے بعد جو رقم بنتی ہے ،اس کی تفصیل درج ذیل ہے :
|
|
نمبر شمار
|
|
زمرہ
|
|
ماہانہ پینشن

|
|
1
|
|
اولمپک کھیلوں /پیرا اولمپک کھیلوں میں تمغہ جیتنے والے
|
|
20,000
|
|
2
|
|
عالمی کپ/عالمی چیمپئن شپ اولمپک اورایشیائی کھیل کود مقابلوں میں سونے کا تمغہ حاصل کرنےوالے
|
|
16,000
|
|
3
|
|
اولمپک کے عالمی کپ اورایشیائی کھیل کود مقابلوںمیںچاندی اورکانسے کا تمغہ حاصل کرنے والے
|
|
14,000
|
|
4
|
|
ایشیائی /دولت مشترکہ کھیل کود مقابلوں / پیراایشین گیمس میں سونے کا تمغہ حاصل کرنے والے
|
|
14,000
|
|
5
|
|
ایشیائی /دولت مشترکہ کھیل کود مقابلوں / پیراایشین گیمس میں چاندی اورکانسے کا تمغہ حاصل کرنے والے
|
|
12,000
ریٹائرڈکھلاڑیوں کو مرکزی حکومت اور اس کے متعلقہ اداروں میں اسپورٹ کوٹے کے تحت روزگار کے مواقع فراہم کئے جاتے ہیں۔ نیشنل اسپورٹس ڈیولپمنٹ فنڈ کے تحت ریٹائرڈ کھلاڑیوں کو تعلیم اورکوچنگ کی سہولیات کے قیام میں مدددی جاتی ہے۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ج ۔رم
U-2714
(Visitor Counter : 36
کابینہ
مرکزی کابینہ نے سابق وزیر خارجہ آنجہانی سشماسورا ج کی موت پرتعزیت کی
نئیدہلی 13 اگست ۔مرکزی کابینہ نے 6 اگست 2019 کو آل انڈیا انسٹی ٹیوٹ آف میڈیکل سائنسیز نئی دہلی میں سابق وزیر خارجہ آنجہانی سشماسوراج کی موت پر اظہار تعزیت کیا۔ مرکزی کابینہ نے کہا کہ آنجہانی سشما سوراج کی موت سے ایک مخصوص لیڈر سے محروم ہوگیا ہے ۔
اس موقع پر منظور کی جانے والی مرکزی کابینہ کی تعزیتی قرارداد میں کہا گیا ہے :’’ آنجہانی سشما سوراج 14 فروری 1952 کو ہریانہ کے شہر انبالہ میں پیدا ہوئی تھیں ۔ انہوں نے اپنی گریجویشن کی تعلیم سناتن دھرم کالج انبالہ کینٹ سے حاصل کی اور گریجویٹ آف لأ کی ڈگری پنجاب یونیورسٹی ،چنڈی گڑھ سے حاصل کی۔ انہیں ایگری کلچر یونیورسٹی کانپور نے اعزازی ڈاکٹریٹ کی ڈگری سے بھی سرفراز کیا تھا۔انہوں نے 1973 سے سپریم کورٹ میں وکالت شروع کی تھی۔
مرکزی کابینہ کی تعزیتی قرادداد کا متن حسب ذیل ہے :
محترمہ سشما سوراج نے اپنی عوامی زندگی کا آغاز بہت ہی کم عمری میں کیا تھا ۔ وہ 1977 میں محض 25 برس کی عمر میں ہریانہ اسمبلی کی رکن منتخب ہوئیں اور ریاستی سرکار میں محنت وملازمت کی کابینی وزارت کی ذمہ داری سے سرفراز کی گئیں۔محترمہ سشماسوراج جب دوسری بار اسمبلی چناؤ میں رکن اسمبلی منتخب ہوئیں تو انہوں نے 1987 سے 1990 تک ریاستی سرکار ی کابینی وزیر برائے تعلیم وخوراک ورسد کی ذمہ داری انتہائی خوش اسلوبی سے انجام دی ۔
محترمہ سشماسوراج 1990 میں راجیہ سبھا کی رکن منتخب کی گئیں اور انہوں نے 11ویں لوک سبھا کی رکن کی حیثیت سے وزیر اطلاعات ونشریات کے منصب کی ذمہ داری سنبھالی ۔ 1998 میں وہ دوبارہ 12 ویں لوک سبھا کی رکن منتخب ہوئیں اور انہیں مرکزی وزیر برائے اطلاعات ونشریات کی ذمہ داری تفویض کی گئی ۔اس کے ساتھ ہی انہیں ٹیلی کمیونی کیشن  کی وزارت کی بھی اضافی ذمہ داری تفویض کی گئی ۔اکتوبر 1998 میں محترمہ سشما سوراج دلی کی پہلی خاتون وزیر اعلیٰ کے منصب پر فائز ہوئیں ۔بعد ازاں 2000 سے 2003 تک انہیں راجیہ سبھا کے لئے منتخب کیا گیا اور انہوں نے ستمبر 2000سے جنوری 2003 تک وزیر اطلاعات ونشریات کے فرائض خوش اسلوبی کے ساتھ انجام دئے۔بعدازاں انہوں نے جنوری 2003 سے مئی 2004 تک مرکزی وزیر برائے صحت اور خاندانی بہبود وپارلیمانی امور کے منصب کی ذمہ داری سنبھالی ۔ اپریل 2006 میں وہ دوبارہ راجیہ سبھا کی رکن منتخب ہوئیں ۔ 2009 میں وہ 15 ویں لوک سبھا میں رکن پارلیمان منتخب ہوئیں اور دسمبر 2009 سے مئی 2014 تک پارلیمنٹ میں اپوزیشن لیڈر کے منصب پر فائز رہیں ۔ 16ویں لوک سبھا میں رکن پارلیمان منتخب ہونے کے بعد انہوں نے مئی 2014 سے مئی 2019 تک مرکزی وزری برائے امور خارجہ کے منصب کے فرائض انتہائی خوش اسلوبی کے ساتھ انجام دئے ۔
آنجہانی محترمہ سشماسوراج کو تقریر میں ان کی مہارت اور جذبہ درد مندی کے لئے ہمیشہ یاد کیا جاتا رہے گا ۔وہ نہ صرف ایک اہل اور ماہر منتظم تھیں بلکہ ایک ایسی انتہائی خوش اخلاق لیڈر تھیں جنہوں نے اپنے جذبہ انسانیت کے ساتھ بیرون ملک پھنسے ہوئے ہندوستانی شہریوں کی مدد کرکے انہیں وطن واپس لانے کا غیر معمولی کارنامہ انجام دیا تھا۔انہیں 2017 میں امریکی روزنامے وال اسٹریٹ جرنل نے ہندوستان کی
’’سب سے زیادہ مقبول سیاستداں ‘‘ کے خطاب سے سرفراز کیا تھا۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔رم
U-3695
(Visitor Counter : 87
زراعت اور کاشتکاروں کی فلاح و بہبود کی وزارت
باغبانی فصلوں کے رقبے اور پیداوار کا 20۔2019 کا حتمی تخمینہ اور 21۔2020 کا پہلے پیشگی تخمینے جاری کئے گئے
نئی دہلی، 8 مارچ 2021، زراعت، کو آپریشن اور کسانوں کی بہبود کے محکمے نے مختلف باغبانی فصلوں کے رقبے اور پیداوار کا 20۔2019 کا حتمی تخمینہ اور 21۔2020 کے پہلے پیشگی تخمینے جاری کئے ہیں۔ یہ تخمینے ریاستوں اور دیگر سورس ایجنسیوں سے حاصل شدہ معلومات کی بنیاد پر جاری کئے گئے ہیں۔
|
|

|
|
مجموعی باغبانی
|
|
2018-19
|
|
2019-20

|
|
2019-20

|
|
2020-21

|
|
رقبہ
|
|
25.74
|
|
26.22
|
|
26.46
|
|
27.17
|
|
پیداوار
|
|
311.05
|
|
319.57
|
|
320.77
|
|
326.58
20۔2019  کی جھلکیاں
- مجموعی باغبانی پیداوار 20۔2019 میں تخمینے کے مطابق 19۔2018 سے 3.12 فیصد زیادہ ہے۔
- پھلوں، سبزیوں، پھولوں اور مسالوں کی پیداوار میں اضافہ دیکھا گیا جبکہ پلانٹیشن، کروپ اور خوبشودار اور ادویاتی پودوں کی پیداوار میں 19۔2018 کے مقابلے میں کمی درج کی گئی ہے۔
- پھلوں کی پیداوار تخمینے کے مطابق 102.03 ملین ٹن رہی ہے جبکہ 19۔2018 میں 97.97 ملین ٹن تھی۔
- سبزیوں کی پیداوار تخمینے کے مطابق 188.91ملین ٹن رہی ہے جبکہ 19۔2018 میں 183.17 ملین ٹن تھی۔
- پیاز کی پیداوار تخمینے کے مطابق 26.09ملین ٹن رہی ہے جبکہ 19۔2018 میں22.82 ملین ٹن تھی۔
- آلو کی پیداوار تخمینے کے مطابق 48.56ملین ٹن رہی ہے جبکہ یہ 19۔2018 میں 501.90 ملین ٹن تھی۔
21۔2020  کی جھلکیاں
- مجموعی باغبانی پیداوار 21۔2020 میں تخمینے کے مطابق 326.58 ملین ٹن رہی جوکہ 20۔2019 کے مقابلے میں تقریباً 5.81 ملین ٹن زیادہ ہے۔ 
- پھلوں، سبزیوں، پھولوں اور خوبشودار اور ادویاتی پودوں اور پلانٹیشن فصلوں کی پیداوار میں اضافہ ہوا ہے جبکہ مسالوں کی پھولوں کی پیداوار میں گزشتہ سال کے مقابلے کمی آئی ہے۔
- پھلوں کی پیداوار تخمینے کے مطابق 103.23 ملین ٹن رہی ہے جبکہ 20۔2019 میں 102.03 ملین ٹن تھی۔
- سبزیوں کی پیداوار تخمینے کے مطابق 193.61ملین ٹن رہی ہے جبکہ 20۔2019 میں یہ 188.91 ملین ٹن تھی۔
- پیاز کی پیداوار تخمینے کے مطابق 26.29ملین ٹن رہی ہے جبکہ 20۔2019 میں یہ 26.09 ملین ٹن تھی۔
- آلو کی پیداوار تخمینے کے مطابق 53.11ملین ٹن رہی ہے جبکہ یہ 20۔2019 میں 48.56ملین ٹن تھی۔
Click here for detailed data
۔۔۔۔۔۔۔۔۔۔۔
ش ح۔ا گ۔ن ا۔

U-2270
(Visitor Counter : 196
وزارت اطلاعات ونشریات
ہندوستانی بین الاقوامی فلم فیسٹیول  میں ’فلم صنعت میں کارپوریٹ کلچر‘ پر مذاکراتی اجلاس
سنیمائی مہارت حاصل کرنے کے لیے تخلیق اور کاروبار کی بقائے باہمی ہونی چاہیے: انیس بزمی
کارپوریٹس کو یہ سمجھنا چاہیے کہ تمام باتوں سے اوپر فلم کا کاروبار من سے کیا جاتا ہے: وکاس بہل
کاروباریت نے فلم صنعت سے ’پیسے کی صفائی‘ کو یقینی بنایا ہے: ابھشیک شرما
ہر سکے کے دو پہلو ہوتے ہیں۔ ہندوستانی فلم صنعت میں کارپوریٹ کلچر کی آمد کی حمایت اور مخالفت دونوں ہے۔ ایک طرف تو اس نے اس مالی بحران کو حل کر لیا ہے جس کا صنعت پہلے سامنا کر رہی تھی۔ اس کے تحت فلم کا چاہے جو بھی نتیجہ رہا ہو، اس نے فنکاروں اور منتظمین سے متعینہ اور متفق ادائیگی کو یقینی بنایا ہے اور انفرادی سرمایہ کاروں پر انحصار کم ہوا ہے۔ وہیں دوسری طرف، کبھی کبھی ایک فلم ساز کا جنون کارپوریٹس کے ذریعے بنائی گئی فلموں میں دکھائی ہی نہیں دیتا اور تب تخلیقیت سے سمجھوتہ کیا جاتا ہے۔ اس لیے تخلیقیت اور کاروباریت کی اصولی طور پر بقائے باہمی ہونی ہی چاہیے اور سنیمائی مہارت حاصل کرنے کے لیے تفہیمی توازن بھی برقرار رکھنا چاہیے۔
یہ بات مشہور و معروف ہدایت کار اور پروڈیوسر انیس بزمی نے آج گوا میں 53ویں ہندوستانی بین الاقوامی فلم فیسٹیول کے دوران فلم صنعت میں کارپوریٹ کلچر پر مذاکراتی اجلاس سے خطاب کرتے ہوئے کہی۔
مذاکراتی اجلاس سے خطاب کرتے ہوئے انیس نے کہا کہ ایک فلم ساز کے لیے کاروبار بہت اہم ہے، لیکن اس کے ساتھ ہی تخلیقیت سے کبھی سمجھوتہ نہیں کرنا چاہیے۔ انہوں نے زور دے کر کہا کہ ’’ہر فلم ہمیشہ تخلیقیت، جنون اور پختہ عزم پر مبنی ہونی چاہیے۔ کارپوریٹس کے ذریعے بنائی گئی کئی کامیاب فلمیں ہیں، لیکن زیادہ تخلیقی لوگوں کو کارپوریٹ ٹیموں کا حصہ ہونا چاہیے تاکہ اس بات کو یقینی بنایا جا سکے کہ تخلیقیت کاروباریت کے ذریعے متعین نہیں ہے۔‘‘
اس موضوع پر بات کرتے ہوئے ہدایت کار وکاس بہل نے کہا کہ فلم سازی من لگا کر کیا جانے والا کاروبار ہے۔ کارپوریٹ کلچر کو تخلیقی فلم بنانے کے عمل سے میل کھانا چاہیے۔ انہوں نے کہا کہ ’’کارپوریٹ کی ایکسل شیٹ میں ’ہمت‘ نامی ایک سافٹ ویئر ڈالا جائے گا۔‘‘
پائریسی کے مسئلہ کو موضوع کو اجاگر کرتے ہوئے، وکاس نے سرکار اور کارپوریٹ دونوں سے اس چیلنج بھرے ایشو کو حل کرنے کے لیے ہاتھ ملانے کی اپیل کی۔ انہوں نے کہا کہ ’’چوری کے مسئلہ سے نمٹنے کے لیے موزوں قانون بنایا جانا چاہیے۔‘‘
ہدایت کار ابھشیک شرما نے کہا کہ کاروباریت نے صنعت سے ’پیسے کی صفائی‘ کو یقینی بنایا ہے۔ انہوں نے مزید کہا کہ ہندوستانی فلم صنعت کو صحیح معنوں میں ’صنعت‘ کہلانے کے لیے زیادہ منظم اور بامعنی ہونا چاہیے۔ ’’کیا ہم حقیقت میں ایک نامیاتی صنعت ہیں؟ ہمیں خود احتسابی کرنے کی ضرورت ہے۔ ہمیں ذاتی فائدے اور نقصان کو الگ رکھ کر ایک ساتھ آنے کی ضرورت ہے اور پوری صنعت کے بارے میں سوچنے کی ضرورت ہے۔‘‘
پروڈیوسر مہاویر جین نے کہا کہ کارپوریٹ زیادہ پیسے لگا رہے ہیں تاکہ معیاری فلمیں بنائی جا سکیں۔ انہوں نے کہا، ’’زیادہ سرمایہ کاروں کے آنے سے زیادہ فلمیں بنائی جا رہی ہیں اور اس سے زیادہ سے زیادہ لوگوں کو روزگار بھی مل رہا ہے۔‘‘
ایک اجلاس کی نظامت مشہور فلم کاروبار کے تجزیہ نگار کومل ناہٹا نے کی۔
آئی ایف ایف آئی-53 میں ماسٹر کلاس اور ’ان کنورسیشن‘ اجلاس کا انعقاد ستیہ جیت رے فلم اور ٹیلی ویژن انسٹی ٹیوٹ ، این ایف ڈی سی، ہندوستانی فلم اور ٹیلی ویژن انسٹی ٹیوٹ  اور انٹرٹینمنٹ سوسائٹی آف گوا  کے ذریعے مشترکہ طور پر کیا جا رہا ہے۔ فلم سازی کے ہر ایک پہلو میں طلباء اور سنیما کے تئیں پرجوش لوگوں کو ترغیب دینے کے لیے اس سال کل 23 اجلاس کا انعقاد کیا جا رہے جس میں ماسٹر کلاس اور ’ان کنورسیشن‘ شامل ہیں۔
ماحولیات، جنگلات اور موسمیاتی تبدیلی کی وزارت
نیشنل زولوجیکل پارک میں ’’ جنگلاتی زندگی کے تحفظ کے لیے شراکت‘‘ کے موضوع کے ساتھ، 69ویں وائلڈ لائف ویک کا آغاز
نیشنل زولوجیکل پارک نے 69 ویں وائلڈ لائف ویک کے جشن کا آغاز کیا جس کا عنوان تھا ’’جنگلاتی زندگی کے تحفظ کے لیے شراکت‘‘۔یہ ان لوگوں کی تکریم کرنے کا پروگرام ہے جو اقوام متحدہ کے عالمی یوم وائلڈ لائف ڈے 2023 کے موضوع اور جنگلاتی زندگی سے متعلق سرگرمیوں کے تناظر میں تبدیلی لا رہے ہیں ۔
وائلڈ لائف ہفتہ، ہر سال مہاتما گاندھی کی یوم پیدائش کے موقع پر منایا جاتا ہے اور اس کامقصد ان کے عدم تشدد اور تمام جانداروں کے لیے ہمدردی کے اصولوں پر عمل کرنا ہے۔ نیشنل زولوجیکل پارک میں ہفتے کے لیے منصوبہ بندی کی گئی سرگرمیوں کا مقصد، تحفظ کے مقصد کے لیے جامع اور اجتماعی شرکت کو استعمال کرنا ہے۔ نیشنل زولوجیکل پارک 02اکتوبر2023 سے 08اکتوبر2023 تک ’’وائلڈ لائف ہفتہ – 2023‘‘ منائے گا۔
آج پروگرام کا آغاز نیشنل زولوجیکل پارک میں مرنے والے جانوروں کو گل دائرے نذر کرکے کیا گیا۔ اس کے بعد سرگرمیوں کا افتتاح معززین ایم او ای ایف اینڈ سی سی میں اے ڈی جی  جناب بیوش رنجن، ممبر سکریٹری سنٹرل زو جناب سنجے شکلا اور ڈاکٹر فیاض اے خودسر، ماہر حیاتیاتی تنوع، دہلی یونیورسٹی نے کیا۔ بیداری کی سرگرمیوں کا انعقاد کیا گیا جن میں نکڑ ناٹک، حیاتیاتی تنوع پر ماہرانہ گفتگو، لائف مشن پر ویڈیو اور عہدشامل ہیں۔
شریک طلباء اور چڑیا گھر کے عملے نے پروگرام کے اختتام تک جوش و خروش کا مظاہرہ کیا۔ نیشنل زولوجیکل پارک میں اس سرگرمی کے انعقاد کا مقصد جنگلاتی زندگی، حیاتیاتی تنوع کے بارے میں بیداری پیدا کرنا اور فطرت کے قریب رہ کر ماحولیات کے لیے طرز زندگی کے تصور کو فروغ دینا تھا۔ تمام شرکت کرنے والے طلباء میں سووینئر اور شرکت کرنے کے سرٹیفکیٹ تقسیم کیے گئے۔
بجلی کی وزارت
ٹائم آف ڈے الیکٹرسٹی ٹیرف سسٹم کا نفاذ
بجلی اور نئی اور قابل تجدید توانائی کے مرکزی وزیر جناب آر کے سنگھ نے آج 2 اگست 2023 کو راجیہ سبھا میں ایک سوال کے تحریری جواب میں یہ معلومات دی ہے کہ بجلی کی وزارت نے مورخہ 14.06.2023 کے نوٹیفکیشن کے ذریعے بجلی  ترمیمی قواعد 2023 جاری کیا ہے جس میں ٹائم آف ڈے  ٹیرف کا اصول بھی مقرر کیا گیا ہے۔ وزیر موصوف نے بتایا کہ ان قواعد کی اہم خصوصیات حسب ذیل ہیں:
- 10 کلو واٹ سے زیادہ مانگ والے کمرشل اور صنعتی صارفین کے لیے ٹی او ڈی ٹیرف یکم اپریل 2024 کے بعد کی تاریخ سے نافذ کیا جائے گا اور زرعی صارفین کے علاوہ دیگر صارفین کے لیے، ٹی او ڈی ٹیرف یکم اپریل 2025 سے پہلے نافذ نہیں کیا جائے گا۔ .
- صارفین کے لیے ا سمارٹ میٹر کی تنصیب کے فوراً بعد ٹی او ڈی ٹیرف کو موثر بنایا جائے گا۔
- III. دن کی مصروف ترین مدت کے دوران، تجارتی اور صنعتی صارفین کے لیے ٹی او ڈی ٹیرف عام ٹیرف کے 1.20 گنا سے کم نہیں ہوگا اور دوسرے صارفین کے لیے یہ عام ٹیرف کے 1.10 گنا سے کم نہیں ہوگا۔
- ریاستی کمیشن کے ذریعہ دن کے شمسی اوقات کا ٹیرف اس زمرے کے صارفین کے لیے عام ٹیرف سے کم از کم بیس فیصد  کم ہوگا۔
- ٹی او ڈی ٹیرف عام ٹیرف کے انرجی چارج جزو پر لاگو ہوگا۔
- متعلقہ اسٹیٹ الیکٹرسٹی ریگولیٹری کمیشن یا اسٹیٹ لوڈ ڈسپیچ سنٹر کی طرف سے مطلع کردہ مصروفیت کے اوقات کا دورانیہ شمسی اوقات سے زیادہ نہیں ہوگا اور شمسی اوقات کا دورانیہ ایک دن میں آٹھ گھنٹے ہوگا جیسا کہ ریاستی کمیشن نے وضاحت کی ہے۔
- وزیر موصوف نے مطلع کیا کہ 20.04.2023 کو اسٹیک ہولڈرز کے تبصروں کے لیے مسودہ قوانین کو مشتہر کیا گیا تھا۔ موصولہ آراء/تجاویز کی جانچ پڑتال کی گئی اور انہیں مذکورہ قواعد میں مناسب طور پر شامل کیا گیا ہے۔
وزیراعظم کا دفتر
احمد پٹیل کے انتقال پر وزیر اعظم کااظہار تعزیت
وزیراعظم جناب نریندر مودی نے احمد پٹیل کے انتقال پر تعزیت کااظہار کیا ہے۔
اپنے ایک ٹوئٹ میں وزیراعظم نے کہا،‘‘ احمد پٹیل جی کے انتقال سے غم زدہ ہوں، انہوں نے عوامی زندگی میں ، سماج کی خدمت کرنے میں برسوں گزارے۔اپنے تیز دماغ کی وجہ سے مشہور، کانگریس پارٹی کو مضبوط کرنے میں ان کے رول کو ہمیشہ یاد کیاجائے گا۔ ان کے بیٹے فیصل سے بات ہوئی۔ میں نے تعزیت کااظہار کیا۔احمد بھائی کی آتما کو شانتی ملے۔’’
بندرگاہوں، جہاز رانی اور آبی راستوں کی وزارت
جناب سربانند سونووال ڈبرو گڑھ میں بین الاقوامی اولمپک ڈے کی تقریبات میں شامل ہوئے
جناب سونووال اولمپک ڈے کی تقریبات کےحصے کے طور پر آسام اولمپک ایسوسی ایشن کے ذریعہ منعقدہ اجتماعی جاگنگ میں ہزاروں افراد کے ساتھ شامل ہوئے
وزیر موصوف نے ڈبرو گڑھ میں جالان نگر اسٹیڈیم کا سنگ بنیاد بھی رکھا
بندرگاہوں، جہاز رانی و آبی گزرگاہوں اور آیوش کے مرکزی وزیر جناب سربانند سونووال آج ڈبرو گڑھ میں بین الاقوامی اولمپک ڈے کی تقریبات میں شامل ہوئے۔ آسام اولمپک ایسوسی ایشن کے صدر جناب سربانند سونووال نے آسام کی سرکردہ کھیلوں کی تنظیم کے اہم اجلاسوں کی صدارت کی۔ ان اجلاس کے دوران آسام میں کھیلوں کو مزید فروغ دینے اور کھلاڑیوں کو ریاست سے لے کر اعلیٰ سطح پر مقابلہ کرنے کے اقدامات اور ذرائع سمیت مختلف امور پر تبادلہ خیال کیا گیا۔
انہوں نے مرکزی وزیر مملکت رامیشور تیلی، ڈبرو گڑھ کے ایم ایل اے، پرشانت پھوکن کے علاوہ ڈبرو گڑھ انتظامیہ، برہم پترا کریکر اینڈ پولیمر لمیٹڈ  اور اے او اے کے عہدیداروں کی موجودگی میں ڈبرو گڑھ میں جالان نگر اسٹیڈیم کا سنگ بنیاد بھی رکھا ۔ کے بویراگیموتھ میں عمودی توسیع کے ذریعہ ۔ بی سی پی ایل) اور اے او اے۔ ترقیاتی کام کو بی سی پی ایل کے کارپوریٹ سماجی ذمہ داری فنڈ کے ذریعہ انجام دیا جا رہا ہے۔
اس موقع پر خطاب کرتے ہوئے جناب سربانند سونووال نے کہا کہ کھیل ہماری شناخت، ہماری ثقافت، ہماری زندگی کا ایک ناگزیر حصہ ہے۔ جیسا کہ ہمارے متحرک وزیر اعظم جناب نریندر مودی جی نے ایک بار کہا تھا کہ کھیلوں کو ہماری سماجی زندگی کا ایک لازمی حصہ بننا چاہیے، جہاں مسابقت محض ایک ضمنی پیداوار ہے۔ انہوں نے کہا "آج جب ہم یہاں اولمپک ڈے کی تقریبات میں شامل ہوئے، ہمیں ان اقدار کو یاد رکھنا چاہیے جو کھیلوں کو ایسے شاندار طریقے سے منظم و منضبط بناتی ہیں۔" انہوں نے کہا "ہماری تقریبات کو اتحاد، استقامت اور عمدگی کی اقدار کو متاثر کرنا چاہیے کیونکہ کھیل اس دنیا کو ایک بہتر اور خوشگوار مقام بنانے کی طاقت رکھتے ہیں۔ کوئی بھی کھیل نہ صرف آپ کو جسمانی تندرستی فراہم کرے گا بلکہ ذہنی صحت کو بھی تقویت بخشے گا۔ " وزیر موصوف نے مزید کہا کہ آسام کی ایک اولمپک تنظیم کے طور پر، یہ ہمارا فرض ہے کہ ہم ریاست میں کھیلوں کی مزید ترقی کے لیے ثابت قدم رہیں اور وزیر اعظم جناب نریندر مودی جی کے وژن کے مطابق صحت ہندوستان کی تعمیر کی سمت میں آگے بڑھیں ۔
قبل ازیں، مرکزی وزیر نے آسام اولمپک ایسوسی ایشن کی سالانہ جنرل میٹنگ کی صدارت کی جس کے بعد کھیلوں کی ترقی سے متعلق مختلف پہلوؤں اور ریاست میں کھیلوں کی سرگرمیوں کو تیز کرنے کے اقدامات پر اے او اے کی ایگزیکٹو میٹنگ ہوئی۔ انہوں نے ایسے پروگرام بنانے کی ضرورت پر بھی زور دیا جس سے کھلاڑیوں کو مسابقتی کھیلوں کی مشق اور تجربہ کرنے کا موقع ملے۔ جناب سونووال نے کہا کہ اس سے آسام میں باصلاحیت کھلاڑیوں کی ترقی کے ہدف کو فروغ دیا جا سکے گا۔
جناب سونووال نے اس بات پر زور دیا کہ اے او اے ایک سازگار ماحولیاتی نظام تیار کرنے اور مسابقتی کھیلوں کی سطح تک پہنچنے کے لیے نچلی سطح سے ہنر مندوں کو سہولت فراہم کرنے کے لیے پرعزم ہے۔ اس وژن کو حقیقت میں لانے کے لیے اے او اے کا لائحہ عمل تیار کیا جا رہا ہے۔
اے او اے کے اجلاسوں میں اے او اے کے جنرل سکریٹری لاکھیا کنور اور اے او اے کے جوائنٹ سکریٹری، ترنگ گوگوئی، ڈبرو گڑھ ڈسٹرکٹ اسپورٹس ایسو سی ایشن  کے صدر ڈاکٹر دبوجیت دتہ، ڈی ڈی ایس اے کے جنرل سکریٹری نرنجن سائکیا اور دیگر نے نے شرکت کی۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
6458
(Visitor Counter : 42
وزارت خزانہ
سرکاری اسٹاک 2019 کے 7.28 فیصد کا دوبارہ ادائیگی
مندرجہ ذیل سیکورٹی کی دوبارہ ادائیگی حسب ذیل تفصیل کے مطابق کی جانی ہے:
|
|
3 جون 2019 کو میچیور ہونے والی ہند سرکر کی سیکورٹی کی تفصیلات
|
|
نمبر شمار
|
|
سیکورٹی کا نام
|
|
دوبارہ ادائیگی کی مقررہ تاریخ
|
|
دوبارہ ادائیگی کی لاگو ہونے والی تاریخ
|
|
دوبارہ ادائیگی کی مقررہ تاریخ سے کوئی سود نہیں جڑے گا
|
|

|
|

|
|

|
|

|
|

|
|
1.
|
|
7.28 فیصد جی ایس 2019 کی دوبارہ ادائیگی
|
|
03 جون ،2019

|
|
03 جون ،2019

|
|
03 جون ،2019

7.28 فیصد سود والی سرکار ی سیکورٹی 2019 کا باقی بیلنس رقم مذکورہ ٹیبل کے کالم 4 میں بتائی گئی دوبارہ ادائیگی کی لاگو تاریخ کو دوبارہ قابل ادا ہوگی۔ نیگوشیبل انسٹرومنٹ ایکٹ 1881 کے تحت کسی بھی ریاستی سرکار کے ذریعے دوبارہ ادائیگی کی لاگو تاریخ کو چھٹی قرار دیے جانے کی حالت میں متعلقہ قرض / قرضوں کی دوبارہ ادائیگی اس ریاست کی ادائیگی دفتروں کے ذریعے اس سے پچھلے کام کے دن کو کی جائے گی۔
سرکاری سیکورٹیز ریگولیشن 2007 کے ذیلی ریگولیشن 24  اور 24 کے تحت میچیور ہونے والی رقم کی ادائیگی سرکاری سیکورٹی کے رجسٹرڈ ہولڈر کو یا تو ایک پے آرڈر جس میں ا س کے بینک کھاتے کی موجودہ تفصیل ہوگی ، کے ذریعے کی جائیگی یا اس رقم کو اس بینک میں ہولڈر کے کھاتے میں ڈال دیا جائیگا جس میں الیکٹرانک ڈھنگ سے رقم کی حصولی کی سہولت ہوگی۔ سرکاری سیکورٹیز کے معاملے میں ادائیگی کرنے کے مقصد کے لئے اس طرح کے سرکاری سیکورٹیز کے اوریجنل سبسکرائبر یا ذیلی ہولڈرس پیشگی اپنے بینک کھاتے کے موجودہ پرٹیکولر س  پیش کریں گے۔
حالانکہ بینک کھاتے کی متعلقہ تفصیل الیکٹرانک ڈھنگ سے رقم کی حصولی کا حکم نہ ہونے کی صورت میں واجب تاریخ پر قرض کی دوبارہ ادائیگی یقینی بنانے کیلئے ہولڈر اپنی اُن سیکورٹیز کو پبلک ڈیٹ دفاتر اور خزانوں/ سب خزانوں، بھارتی اسٹیٹ بینک اور اس کے ذیلی بینکوں جہاں وہ سود کی ادائیگی کیلئے رجسٹرڈ ہیں کی برانچوں میں پیش کرسکتے ہیں جن کا دوبارہ ادائیگی کیلئے واجب تاریخ سے 20 دن پہلے سود کی ادائیگی کا رجسٹریشن ہوچکا ہے۔ ڈسچارج ویلو حاصل کرنے کیلئے طریقہ کار کی مکمل تفصیلات مذکورہ پیئنگ دفاتر سے حاصل کی جاسکتی ہیں۔
U-1950
(Visitor Counter : 30
وزارت آیوش
کابینہ نے روایتی دواؤں اور ہومیوپیتھی کے میدان میں تعاون پر بھارت اور گنی کے درمیان مفاہمت نامے کو منظوری دی
وزیراعظم نریندر مودی کی قیادت میں مرکزی کابینہ نے بھارت کی حکومت اور جمہوریہ گنی کی حکومت کے درمیان ایک مفاہمت نامے پر، پچھلے دورسے عمل درآمد کو منظوری دی ہے۔ یہ مفاہمت نامہ روایتی دواؤں اور ہومیوپیتھی کے میدان میں تعاون سے متعلق ہے۔ مفاہمت نامے پر صدرجمہوریہ رام ناتھ کووند کے گنی کے تین روزہ دورہ میں 2 اگست 2019 کو دستخط کیے گئے تھے۔
بڑے اثرات:
مفاہمت نامے سے دونوں ملکوں کے درمیان روایتی طریقے علاج کے میدانوں میں دوطرفہ تعاون میں اضافہ ہوگا۔ دونوں ملکوں کی مشترکہ ثقافتی وراثت کے پیش نظر یہ مفاہمت نامہ بہت ہی نمایاں حیثیت کا حامل ہوگا۔
عمل درآمدکی حکمت عملی اور مقاصد:
دونوں ملکوں کے درمیان سرگرمیاں دستخط شدہ مفاہمت نامے کی نقل موصول ہونے کے بعد شروع کی جائیں گی۔ دونوں ملکوں کی طرف سے کیے گئے اقدامات دستخط شدہ مفاہمت نامے میں دی گئی شرائط کے مطابق ہوں گے، جو مفاہمت نامے پر عمل جاری رہنے تک کیے جاتے رہیں گے۔
عمل درآمد پرآنے والے اخراجات:
اس میں کوئی اضافی مالی مضمرات نہیں ہیں۔ تحقیق، تربیتی نصابات، کانفرنسیں/ میٹنگیں اور ماہرین کے وفد کی آمدورفت کے لیے ضروری مالی وسائل مختص کئے گئے موجودہ بجٹ اور آیوش کی وزارت کی موجودہ اسکیموں سے کیے جائیں گے۔
پس منظر:
بھارت طبی پودوں سمیت روایتی طریقہ علاج کے، ایک پوری طرح ترقی یافتہ نظام سے مالا رہا ہے۔ جس میں عالمی صحت کے منظر نامے کے تحت زبردست صلاحیتیں موجود ہیں۔
بھارت کی آیوش کی وزارت آیوش نظام کو عالمی سطح پر فروغ دینے کی پابند ہے، ۔ آیوش طریقہ علاج کو عالمی سطح پر فروغ دینے اور آگے بڑھانے کے حصے کے طور پر آیوش کی وزارت نے روایتی دواؤں کے میدان میں تعاون سے متعلق مفاہمت ناموں پر ملک درملک دستخط کیے ہیں۔ نیز مختلف غیرملکوں کی تسلیم شدہ یونیورسٹیوں میں آیوش کاتعلیمی محکمہ بھی قائم کیا ہے۔
گنی میں آیوش طریقہ علاج کے فروغ اور اسے آگے بڑھانے کی ضرورت کے پیش نظر روایتی طریقہ علاج اور ہومیوپیتھی کے میدان میں مفاہمت نامے کے ہمارے معیاری مسودے کو گنی کے ساتھ، وزارت خارجہ کے وسطی اور مغربی افریقی ڈویژن کے ذریعے مشترک کیا گیا ۔
۔۔۔۔۔۔۔۔۔۔۔
م ن ۔اس۔ ت ع۔
U-3918
(Visitor Counter : 53
امور داخلہ کی وزارت
جموں و کشمیر ریاستی حیثیت کو دوبارہ بحال کرنے کی تجویز
جموں و کشمیر میں حالات معمول پر آنے کے بعد ایک مناسب وقت پر جموں و کشمیر کی ریاستی حیثیت بحال کر دی جائے گی۔
جموں و کشمیر کی سابقہ ریاست جموں و کشمیر اور مرکز زیر انتظام علاقے لداخ میں آئینی تبدیلیوں اور دو حصوں میں تقسیم کیے جانے کے پیش نظر، قومی مفاد میں اور جموں و کشمیر کی سلامتی کے مفاد میں، مختلف مواصلاتی چینلز پر عارضی پابندیوں، جیسے جموں و کشمیر میں انٹرنیٹ اور موبائل سروس پر پابندیوں کا سہارا لیا گیا۔
اس کے بعد، وقتاً فوقتاً اس معاملے کا جائزہ لیا گیا اور عائد پابندیوں کو آہستہ آہستہ مرحلہ وار طریقے سے کم کیا گیا اور جموں و کشمیر کے پورے وسطی علاقے میں 4-جی انٹرنیٹ ڈیٹا سروسز کو 05.02.2021 سے بحال کر دیا گیا۔
امور داخلہ کے وزیر مملکت جناب نتیانند رائے نے آج راجیہ سبھا میں ایک سوال کے تحریری جواب میں یہ معلومات فراہم کی۔
قانون اور انصاف کی وزارت
وکلاء کے لئے جامع بیمہ اسکیم سے متعلق کمیٹی کی قیادت قانونی امور کے سکریٹری کریں گے
نئی دہلی،08 مارچ / حکومت نے ایک پانچ رکنی کمیٹی تشکیل دی ہے ، جو وکلاء کے لئے بیمہ احاطہ فراہم کرنے کے سلسلے میں ایک معقول اور ڈھانچہ جاتی اسکیم تیار کرنے کے لئے متعلقہ موضوعات کا جائزہ لے گی ۔ یہ کمیٹی اس طرح کی اسکیم کے نفاذ کے طور طریقے بھی تجویز کرے گی ۔ قانون اور انصاف کی وزارت نے قانونی امور کے سکریٹری کی صدارت میں ایک کمیٹی تشکیل دی ہے ۔ دیگر کمیٹی اراکین میں مالی خدمات کے محکمے کے سینئر نمائندگان اور قانونی امور کے محکمے کے نمائندگان شریک ہوں گے ۔ یہ کمیٹی ایسی ہو گی ، جس میں بار کونسل آف انڈیا اور ریاستی بار کونسلوں کے ایک ایک رکن بھی شامل ہوں گے ۔
اس سلسلے میں آگے قدم بڑھانے کے لئے جناب روی شنکر پرساد نے ہدایات جاری کی ہیں کہ یہ کمیٹی ملک بھر کے وکلاء کی فلاح و بہبود کے لئے ایک جامع بیمہ اسکیم کی سفارش کرے گی تاکہ وکلاء کی نا وقت موت اور طبی بیمہ وغیرہ سے متعلق تشویشات کا خاتمہ کیا جا سکے ۔ کہا گیا ہے کہ یہ کمیٹی تین مہینوں کی مدت کے اندر اپنی رپورٹ پیش کرے گی اور ضرورت محسوس ہوئی تو یہ کمیٹی بیمہ کمپنیوں سمیت تمام تر شراکت داروں سے اُن کی آراء بھی طلب کر سکتی ہے تاکہ مجوزہ اسکیم کی تشکیل کی جا سکے ۔ یہ کمیٹی ایک اعلیٰ اختیاراتی باڈی کی دیکھ ریکھ میں بیمہ کے عملی پہلو کا خاکہ بھی تجویز کرے گی اور اس میں تمام تر شراکت داروں کے نمائندگان بھی شامل ہوں گے ۔
اس مہینے کے اوائل میں وکلاء کا ایک وفد ، جس کی قیادت سپریم کورٹ کے سینئر ایڈوکیٹ جناب مانن مشرا سمیت دیگر شخصیات کے ذمہ تھی ، جس میں بار کونسل آف انڈیا کے اراکین اور مختلف ایڈوکیٹ ایسوسی ایشنوں کے عہدیداران بھی شامل تھے ، نے وزیر قانون جناب روی شنکر پرساد سے ملاقات کی تھی اور اپنی تشویشات اور مطالبات اُن کے روبرو پیش کئے تھے ۔ وزیر موصوف نے اس وفد سے وعدہ کیا تھا کہ مرکزی حکومت ایک ایسے ڈھانچے کی تشکیل پر سنجیدگی سے غور کرے گی ، جو وکلاء کی نا وقت موت اور طبی بیمہ احاطہ سمیت تمام دیگر سلامتی بیمہ تحفظات فراہم کرے گا ۔ انہوں نے کہا تھا کہ یہ اسکیم مرکزی اور ریاستی حکومتوں کی امداد کی حامل اسکیم ہو سکتی ہے اور اس میں بار کونسلوں کو بھی شامل کیا جا سکتا ہے نیز وکلاء کے بہبود کے فنڈ کے مطابق نمائندگان بھی اس میں شامل ہو سکتے ہیں ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
U. No. 1503
(Visitor Counter : 73